ভারতে তৈরি হবে ১১৪টি রাফাল যুদ্ধ বিমান! প্রস্তাব নিয়ে আলোচনা শুরু

ওয়েব ডেস্ক : ভারতে তৈরি হতে চলেছে রাফাল (Rafael) যুদ্ধ বিুমান। ১১৪টি ‘মেড ইন ইন্ডিয়া’ (Make in India) এই বিমান তৈরির জন্য কেন্দ্রীয় সরকারকে ভারতীয় বায়ুসেনা (Indian Air Force) প্রস্তাব দিয়েছে বলে সূত্রের খবর। জানা গিয়েছে, ফরাসি সংস্থা দাঁসো অ্যাভিয়েসনের সঙ্গে এই যুদ্ধ বিমান যৌথভাবে তৈরি করবে ভারতীয় সংস্থা। এই প্রস্তাব ইতিমধ্যে প্রতিরক্ষা মন্ত্রী রাজনাথ সিং-এর কাছে জমা পড়েছে বলে সূত্রের খবর। পরবর্তীতে ন্যাশনাল সিকিউরিটি কাউন্সিলের কাছ থেকে অমুমোদনের পরেই যাবতীয় প্রক্রিয়া শুরু হবে।

সূত্রের খবর, যে প্রস্তাব জমা দেওয়া হয়েছে তাতে বলা হয়েছে, এই যুদ্ধ বিমানগুলির ৬০ শতাংশ তৈরি হবে দেশীয় সরঞ্জাম দিয়ে। আর এই বিমানগুলি তৈরি করতে খরচ পড়বে আনুমানিক ২ লক্ষ কোটি টাকা। তবে এই প্রস্তাব যদি গৃহিত হয় তাহলে এটি হবে ভারত সরকারের সাক্ষরিত সব থেকে বড় প্রতিরক্ষা চুক্তি। এ নিয়ে আগামী সপ্তাহে প্রতিরক্ষা মন্ত্রক আলোচনা করতে পারে বলে জানা যাচ্ছে।

আরও খবর : ত্রাসের খেলা শেষ! আত্মসমর্পণ করলেন মাও নেতা কিষেনজির স্ত্রী

প্রসঙ্গত, অপারেশন সিঁদুরের (Operation Sindoor) সময় রাফাল যুদ্ধ বিমান ভারতীয় বায়ু বাহিনীকে অনেকটাই এগিয়ে রেখেছিল। চীনের পিএল-১৫ এয়ার-টু-এয়ার মিসাইলকে পরাস্ত করেছিল এই বিমান। সূত্রের খবর, এই যুদ্ধ বিমানে দূরপাল্লার এয়ার-টু-গ্রাউন্ড মিসাইল থাকতে পারে ‘মেড ইন ইন্ডিয়া’ রাফালে।

বর্তমানে ভারতীয় বায়ুসেনার হাতে রয়েছে ৩৬টি রাফাল (Rafael) যুদ্ধ বিমান। নৌবাহিনীর জন্য আরও ২৬টি রাফাল যুদ্ধ বিমান অর্ডার দেওয়া হয়েছে। তবে যদি নতুন চুক্তি স্বাক্ষর হয় তাহলে, ভারতীয় সেনার হাতে মোট ১৭৮টি যুদ্ধ বিমান থাকবে। সূত্রের খবর, টাটার মতো কোনও ভারতীয় সংস্থা এই যুদ্ধ বিমান তৈরির কাজে যুক্ত থাকতে পারে।